17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 929 της 22/29 Νοεμ. 1965 (ΦΕΚ Α΄ 222) Περί χορηγήσεως εκτάκτου τεχνικού επιδόματος εις το προσωπικόν του Γεωπονικού Κλάδου του Οργανισμού Βάμβακος. Έχοντες υπ’ όψιν τας διατάξεις του άρθρ. 20 του υπ’ αριθ. 4242/1962 Ν.Δ/τος «περί τροποποιήσεως και συμπληρώσεως φορολογικών και άλλων τινών διατάξεων» και της παρ. 10 του άρθρ. 5 του Νόμ. 4464/1965 «περί τροποποιήσεως διατάξεων τινων του υπαλληλικού κώδικος κλπ.», ως και την υπ’ αριθ. 994/1965 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-Εις το μόνιμον προσωπικόν του Γεωπονικού Κλάδου του Οργανισμού Βάμβακος παρέχεται, λόγω της από 1ης Μαΐου 1965 ηυξημένης υπηρεσιακής απασχολήσεώς του, έκτακτον μηνιαίον τεχνικόν επίδομα εις βάρος του Οργανισμού τούτου από της χρονολογίας ταύτης και μέχρι 31ης Δεκ. 1965, οριζόμενον: Δια τους επί βαθμώ 2ω ή 3ω εις δραχ. 2.000 Δια τους επί βαθμώ 4ω ή 5ω εις δραχ. 1.600 Δια τους επί βαθμώ 6ω έως 9ω εις δραχ. 1.200 Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. (Αντί της σελ. 870,01) Σελ. 870,01(α) Τεύχος 390-Σελ. 79 Οργανισμός Βάμβακος 16.Ν.β.16-17 